《奉和韦曲庄言怀，贻东曲外族诸弟》
唐代·权德舆

韦曲冠盖里，鲜原郁青葱。公台睦中外，墅舍邻西东。

驺驭出国门，晨曦正曈曨。燕居平外土，野服参华虫。

疆畎分古渠，烟霞连灌丛。长幼序以齿，欢言无不同。

忆昔全盛时，勋劬播休功。代业扩宇内，光尘蔼墟中。

慨息多永叹，歌诗厚时风。小生忝瓜葛，慕义斯无穷。

作者简介：权德舆（759年－818年）， 字载之。天水略阳（今甘肃秦安东北）人，后徙居润州丹徒（今江苏镇江）。唐朝文学家、宰相，起居舍人权皋之子。权德舆掌诰九年，三知贡举，位历卿相，在贞元、元和年间名重一时。